Okresná prokuratúra Košice I 
Mojmírova 5, 041 47 Košice 1

Sp. zn. : 2 Pv 404/12/8802	Košice I, 21.2.2013
EEČ : 2-63-57-2013

U Z N E S E N I E

Trestná vec:	obvinený XXXXX  
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 197,03 € 
b.	Peňažná suma určená na všeobecne prospešné účely: 75,00 € 
c.	Konkrétny adresát peňažnej sumy určenej na všeobecne prospešné účely: Spoločnosť detskej onkológie, XXXXX, č.ú. 5218946-512/0200 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX I pod spisovou značkou ORP-1304/7-OEK-KE-2012.
ako štatutárny zástupca spoločnosti XXXXX & XXXXX s.r.o., so sídlom Topásová XXXXX, XXXXX (toho času so sídlom Námestie mladých poľnohospodárov XXXXX XXXXX), IČO: XXXXX zrazil z miezd svojich zamestnancov poistné za zamestnancov prihlásených na sociálne poistenie za obdobie október 2009 až november 2009, apríl 2010 až august 2010 a november 2010, ktoré neodviedol Sociálnej poisťovni, pobočka XXXXX, Festivalové námestie č. 1 aj napriek tomu, že spoločnosť XXXXX & XXXXX s.r.o., XXXXX mala dostatok finančných prostriedkov na plnú úhradu splatného poistného na sociálne poistenie v termínoch splatnosti za november 2009 vo výške 302,10 Eur, za máj 2010 vo výške 382,40 Eur, za jún 2010 vo výške 10,56 Eur a za november 2010 vo výške 389,60 Eur a súčasne disponovala finančnými prostriedkami na čiastočnú úhradu poistného na sociálne poistenie v termínoch splatnosti za apríl 2010 vo výške 35,81 Eur, za júl 2010 vo výške 62,59 Eur, za august 2010 vo výške 2,56 Eur a za október 2009 vo výške 11,41 Eur, teda mal finančné prostriedky na úhradu poistného na sociálne poistenie za zamestnancov v celkovej výške 1.197,03 Eur, ktoré Sociálnej poisťovni neodviedol. 

Odôvodnenie: 
Uznesením vyšetrovateľa Odboru kriminálnej polície Okresného riaditeľstva  Policajného zboru XXXXX ČVS: ORP-1304/7-OEK-KE-2012 zo dňa 21.06.2012 bolo podľa § 199 ods. 1 Trestného poriadku začaté trestné stíhanie a uznesením zo dňa 19.10.2012 v spojení s uznesením o oprave zo dňa 21.11.2012 bolo podľa § 206 ods. 1 Trestného poriadku vznesené obvinenie XXXXX za prečin neodvedenia dane a poistného podľa § 277 ods. 1 Trestného zákona na tom skutkovom základe, ako je uvedené vo výroku tohto uznesenia.
Podľa § 220 ods. 1 Trestného poriadku v  konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Preskúmaním príslušného spisového materiálu som zistila, že sa koná o prečine, za ktorý Trestný zákon vo svojej osobitnej časti umožňuje uložiť trest odňatia slobody, ktorého horná hranica neprevyšuje 5 rokov.
Obvinený a splnomocnenec Sociálnej poisťovne, pobočky XXXXX s takýmto postupom vyslovili súhlas. Obvinený XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný. Obvinený svoj skutok oľutoval a uviedol, že sa bude v budúcnosti takéhoto konania vyvarovať.
Splnomocnený zástupca poškodenej Sociálnej poisťovne v trestnom konaní uplatnil nárok na náhradu spôsobenej škody vo výške 1.197,03 Eur, ktorú obvinený v celom rozsahu uhradil dňa 15.02.2013. 
Obvinený XXXXX doposiaľ nebol súdne trestaný. 
 Vzhľadom na povahu a závažnosť  trestného činu, na mieru  akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že  takýto spôsob rozhodnutia je dostačujúci.
Preto  som rozhodla tak, ako je uvedené vo výroku tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka